CELEX: 32016R1244
Language: el
Date: 2016-07-28 00:00:00
Title: Κανονισμός (ΕΕ) 2016/1244 της Επιτροπής, της 28ης Ιουλίου 2016, για την τροποποίηση του παραρτήματος I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου όσον αφορά ορισμένες αρτυματικές ύλες από μια ομάδα συγγενών ενώσεων με α,β-ακόρεστη δομή (Κείμενο που παρουσιάζει ενδιαφέρον για τον ΕΟΧ)

29.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 204/7
            
         ΚΑΝΟΝΙΣΜΌΣ (ΕΕ) 2016/1244 ΤΗΣ ΕΠΙΤΡΟΠΉΣ
   της 28ης Ιουλίου 2016
   για την τροποποίηση του παραρτήματος I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου όσον αφορά ορισμένες αρτυματικές ύλες από μια ομάδα συγγενών ενώσεων με α,β-ακόρεστη δομή
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για αρωματικές ύλες και ορισμένα συστατικά τροφίμων με αρωματικές ιδιότητες που χρησιμοποιούνται εντός και επί των τροφίμων και για την τροποποίηση του κανονισμού (ΕΟΚ) αριθ. 1601/91 του Συμβουλίου, του κανονισμού (ΕΚ) αριθ. 2232/96, του κανονισμού (ΕΚ) αριθ. 110/2008 και της οδηγίας 2000/13/ΕΚ (1), και ιδίως το άρθρο 11 παράγραφος 3,
   Έχοντας υπόψη τον κανονισμό (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων (2) και ιδίως το άρθρο 7 παράγραφος 5,
   Εκτιμώντας τα ακόλουθα:
   
               (1)
            
            
               Το παράρτημα I του κανονισμού (ΕΚ) αριθ. 1334/2008 θεσπίζει ενωσιακό κατάλογο αρτυματικών υλών και πρώτων υλών εγκεκριμένων για χρήση εντός ή επί τροφίμων και καθορίζει τους όρους χρήσης τους.
            
         
               (2)
            
            
               Με τον εκτελεστικό κανονισμό (ΕΕ) αριθ. 872/2012 της Επιτροπής (3) εγκρίθηκε ο κατάλογος αρτυματικών υλών και έγινε η εισαγωγή του στο μέρος Α του παραρτήματος I του κανονισμού (ΕΚ) αριθ. 1334/2008.
            
         
               (3)
            
            
               Η επικαιροποίηση του καταλόγου αυτού μπορεί να γίνεται σύμφωνα με την κοινή διαδικασία που αναφέρεται στο άρθρο 3 παράγραφος 1 του κανονισμού (ΕΚ) αριθ. 1331/2008, είτε ύστερα από πρωτοβουλία της Επιτροπής είτε ύστερα από αίτηση κράτους μέλους ή ενδιαφερόμενου μέρους.
            
         
               (4)
            
            
               Ο ενωσιακός κατάλογος αρτυματικών υλών και πρώτων υλών περιλαμβάνει μια σειρά ουσιών για τις οποίες η Ευρωπαϊκή Αρχή για την Ασφάλεια των Τροφίμων («η Αρχή») έχει ζητήσει να υποβληθούν συμπληρωματικά επιστημονικά στοιχεία ώστε να ολοκληρωθεί η αξιολόγηση πριν από συγκεκριμένες προθεσμίες που καθορίζονται στο μέρος Α του παραρτήματος I του κανονισμού (ΕΚ) αριθ. 1334/2008.
            
         
               (5)
            
            
               Για τις ακόλουθες πέντε ουσίες, που ανήκουν στην ομαδική αξιολόγηση αρτυματικών υλών (FGE) 208 αναθ.1: p-μινθα-1,8-διεν-7-όλη (αριθ. FL 02.060), μυρτενόλη (αριθ. FL 02.091), μυρτενάλη (αριθ. FL 05.106), οξικό p-μινθα-1,8-διεν-7-ύλιο (αριθ. FL 09.278) και οξικό μυρτενύλιο (αριθ. FL 09.302), ορίστηκε στον κατάλογο της Ένωσης η 31η Δεκεμβρίου 2012 ως προθεσμία για την υποβολή των συμπληρωματικών επιστημονικών δεδομένων που ζητήθηκαν. Τα στοιχεία αυτά υποβλήθηκαν από τον αιτούντα.
            
         
               (6)
            
            
               Στην εν λόγω χημική ομάδα περιλαμβάνεται η ουσία p-μινθα-1,8-διεν-7-άλη (αριθ. FL 05.117), η οποία χρησιμοποιήθηκε ως αντιπροσωπευτική ουσία για την ομάδα και για την οποία υποβλήθηκαν τα δεδομένα τοξικότητας.
            
         
               (7)
            
            
               Η Αρχή αξιολόγησε τα υποβληθέντα στοιχεία και στην επιστημονική γνώμη της με ημερομηνία 24 Ιουνίου 2015 (4) κατέληξε στο συμπέρασμα ότι η ουσία p-μινθα-1,8-διεν-7-άλη (αριθ. FL 05.117) είναι γονιδιοτοξική in vivo και, επομένως, η χρήση της ως αρτυματικής ύλης προκαλεί ανησυχία ως προς την ασφάλεια. Η ουσία αυτή έχει ήδη αφαιρεθεί από τον κατάλογο της Ένωσης με τον κανονισμό (ΕΕ) 2015/1760 της Επιτροπής (5).
            
         
               (8)
            
            
               Στην εν λόγω γνώμη η Αρχή κατέληξε επίσης στο συμπέρασμα ότι, επειδή η ουσία p-μινθα-1,8-διεν-7-άλη (αριθ. FL 05.117) είναι αντιπροσωπευτική της ομάδας, ενδέχεται να υπάρχουν ανησυχίες σχετικά με την ασφάλεια και των άλλων ουσιών της εν λόγω ομάδας.
            
         
               (9)
            
            
               Για να αξιολογηθεί περαιτέρω η ασφάλεια των πέντε αυτών ουσιών, ζητήθηκε επίσημα από τα ενδιαφερόμενα μέρη υποστήριξης να υποβάλουν συμπληρωματικές μελέτες τοξικότητας έως τις 30 Απριλίου 2016, ώστε να μπορέσει η EFSA να ολοκληρώσει την αξιολόγησή της.
            
         
               (10)
            
            
               Τα ενδιαφερόμενα μέρη υποστήριξης υπέβαλαν τις ζητούμενες νέες μελέτες πριν από τις 30 Απριλίου 2016.
            
         
               (11)
            
            
               Είναι επίσης σκόπιμο, όσο εκκρεμεί η αξιολόγηση των νέων επιστημονικών δεδομένων από την EFSA, η τελική πλήρης αξιολόγηση των ουσιών αυτών σύμφωνα με τη διαδικασία της ειδικής ομάδας CEF της EFSA, κατά περίπτωση, και η ολοκλήρωση της επακόλουθης ρυθμιστικής διαδικασίας, να τροποποιηθούν οι όροι χρήσης των πέντε αυτών ουσιών ώστε να ανταποκρίνονται καλύτερα στις τρέχουσες πραγματικές χρήσεις τους.
            
         
               (12)
            
            
               Για τεχνικούς λόγους, θα πρέπει να οριστούν μεταβατικές περίοδοι για να καλυφθούν τα τρόφιμα στα οποία έχει προστεθεί οποιαδήποτε από τις πέντε αρτυματικές ουσίες, τα οποία έχουν διατεθεί στην αγορά ή έχουν αποσταλεί από τρίτες χώρες στην Ένωση πριν από την ημερομηνία έναρξης ισχύος του παρόντος κανονισμού.
            
         
               (13)
            
            
               Ως εκ τούτου, το μέρος Α του παραρτήματος I του κανονισμού (ΕΚ) αριθ. 1334/2008 θα πρέπει να τροποποιηθεί ανάλογα.
            
         
               (14)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το μέρος Α του παραρτήματος I του κανονισμού (ΕΚ) αριθ. 1334/2008 τροποποιείται σύμφωνα με το παράρτημα του παρόντος κανονισμού.
   Άρθρο 2
   1.   Τα τρόφιμα στα οποία έχει προστεθεί οποιαδήποτε από τις ακόλουθες πέντε αρτυματικές ουσίες: p-μινθα-1,8-διεν-7-όλη (αριθ. FL 02.060), μυρτενόλη (αριθ. FL 02.091), μυρτενάλη (αριθ. FL 05.106), οξικό p-μινθα-1,8-διεν-7-ύλιο (αριθ. FL 09.278) και οξικό μυρτενύλιο (αριθ. FL 09.302), τα οποία δεν συμμορφώνονται με τους όρους που καθορίζονται στο παράρτημα του παρόντος κανονισμού και έχουν νόμιμα διατεθεί στην αγορά πριν από την ημερομηνία έναρξης ισχύος του παρόντος κανονισμού, επιτρέπεται να διατίθενται στην αγορά μέχρι την ημερομηνία ελάχιστης διατηρησιμότητας ή την ημερομηνία λήξης.
   2.   Τρόφιμα που εισάγονται στην Ένωση στα οποία έχει προστεθεί οποιαδήποτε από τις αρτυματικές ουσίες που αναφέρονται στην παράγραφο 1 και τα οποία δεν συμμορφώνονται με τους όρους που καθορίζονται στο παράρτημα του παρόντος κανονισμού μπορούν να διατίθενται στην αγορά έως την ημερομηνία ελάχιστης διατηρησιμότητας ή την ημερομηνία λήξης εφόσον ο εισαγωγέας των εν λόγω τροφίμων μπορεί να αποδείξει ότι είχαν αποσταλεί από την οικεία τρίτη χώρα και ήταν καθ' οδόν προς την Ένωση πριν από την ημερομηνία έναρξης ισχύος του παρόντος κανονισμού.
   3.   Οι μεταβατικές περίοδοι που προβλέπονται στις παραγράφους 1 και 2 δεν εφαρμόζονται στα μείγματα αρτυματικών υλών.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Ιουλίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 354 της 31.12.2008, σ. 34.
   
      (2)  ΕΕ L 354 της 31.12.2008, σ. 1.
   
      (3)  Εκτελεστικός κανονισμός (ΕΕ) αριθ. 872/2012 της Επιτροπής, της 1ης Οκτωβρίου 2012, για την έγκριση του καταλόγου αρτυματικών υλών που προβλέπεται στον κανονισμό (ΕΚ) αριθ. 2232/96 του Ευρωπαϊκού Κοινοβουλίου και του Συμβουλίου, την εισαγωγή του καταλόγου αυτού στο παράρτημα I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου και για την κατάργηση του κανονισμού (ΕΚ) αριθ. 1565/2000 της Επιτροπής και της απόφασης 1999/217/ΕΚ της Επιτροπής (ΕΕ L 267 της 2.10.2012, σ. 1).
   
      (4)  Επιστημονική γνώμη για την ομαδική αξιολόγηση αρωματικών υλών 208 αναθεώρηση 1 (FGE.208Rev1): Consideration of genotoxicity data on representatives for 10 alicyclic aldehydes with the α,β-unsaturation in ring/side-chain and precursors from chemical subgroup 2.2 of FGE.19. EFSA Journal 2015·13(7):4173, σ. 28. doi: 10.2903/j.efsa.2015.4173. Διατίθεται στην ακόλουθη ηλεκτρονική διεύθυνση: www.efsa.europa.eu/efsajournal
   
      (5)  Κανονισμός (ΕΕ) 2015/1760 της Επιτροπής, της 1ης Οκτωβρίου 2015, για την τροποποίηση του παραρτήματος I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου όσον αφορά την αφαίρεση της αρτυματικής ύλης p-μινθα-1,8-διεν-7-άλης από τον ενωσιακό κατάλογο (ΕΕ L 257 της 2.10.2015, σ. 27).
   
      ΠΑΡΑΡΤΗΜΑ
      Ο πίνακας 1 του παραρτήματος I μέρος Α τμήμα 2 του κανονισμού (ΕΚ) αριθ. 1334/2008 τροποποιείται ως εξής:
      
                  α)
               
               
                  η εγγραφή που αφορά τον αριθ. FL 02.060 αντικαθίσταται από την ακόλουθη:
                  
                              «02.060
                           
                           
                              
                                 p-μινθα-1,8-διεν-7-όλη
                           
                           
                              536-59-4
                           
                           
                              974
                           
                           
                              2024
                           
                           
                               
                           
                           
                              Στις κατηγορίες 1, 3, 4.2, 5 (εκτός από την κατηγορία 5.3), 6, 7, 14.1, 14.2 και 16
                           
                           
                              1
                           
                           
                              EFSA»
                           
                        
            
                  β)
               
               
                  η εγγραφή που αφορά τον αριθ. FL 02.091 αντικαθίσταται από την ακόλουθη:
                  
                              «02.091
                           
                           
                              μυρτενόλη
                           
                           
                              515-00-4
                           
                           
                              981
                           
                           
                              10285
                           
                           
                               
                           
                           
                              Στις κατηγορίες 1, 3, 5, 6, 14.1, 14.2, 15 και 16
                           
                           
                              1
                           
                           
                              EFSA»
                           
                        
            
                  γ)
               
               
                  η εγγραφή που αφορά τον αριθ. FL 05.106 αντικαθίσταται από την ακόλουθη:
                  
                              «05.106
                           
                           
                              μυρτενάλη
                           
                           
                              564-94-3
                           
                           
                              980
                           
                           
                              10379
                           
                           
                               
                           
                           
                              Στις κατηγορίες 1, 2, 3, 4.2, 5, 6, 7, 8, 9, 10, 11, 12, 14.1, 14.2, 15 και 16
                           
                           
                              1
                           
                           
                              EFSA»
                           
                        
            
                  δ)
               
               
                  η εγγραφή που αφορά τον αριθ. FL 09.278 αντικαθίσταται από την ακόλουθη:
                  
                              «09.278
                           
                           
                              οξικό p-μινθα-1,8-διεν-7-ύλιο
                           
                           
                              15111-96-3
                           
                           
                              975
                           
                           
                              10742
                           
                           
                               
                           
                           
                              Στις κατηγορίες 1, 3, 5, 6, 7, 8, 14.1, 14.2 και 16
                           
                           
                              1
                           
                           
                              EFSA»
                           
                        
            
                  ε)
               
               
                  η εγγραφή που αφορά τον αριθ. FL 09.302 αντικαθίσταται από την ακόλουθη:
                  
                              «09.302
                           
                           
                              οξικό μυρτενύλιο
                           
                           
                              1079-01-2
                           
                           
                              982
                           
                           
                              10887
                           
                           
                               
                           
                           
                              στις κατηγορίες 1, 3, 4.2, 5, 6, 7, 14.1 και 14.2
                           
                           
                              1
                           
                           
                              EFSA»